มีประจำเดือนวันที่17-22ธันวา มีพสพ.วันที่22 ไม่สวมถุงยางหลั่งนอก แต่มีซ้ำรอบ2 ตอนเช้าไปซื้อยาคุมฉุกเฉินมากิน ต่อมาวันที่28-29ธันวา มีเลือดออกคล้ายปจด.เพราะมาในปริมาณมากและหายไป วันที่ 2 มกรามี พสพ. ไม่สวมถุงยาง แต่หลั่งนอกเพียง1ครั้ง แต่ตอนมีพสพ.มีเลือดออกด้วย ควรกินยาคุมฉุกเฉินอีกไหมคะ
สวัสดีค่ะ หากประจำเดือนมาวันที่ 17 ธ.ค. การมีเพศสัมพันธ์ในวันที่ 22 ธ.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ซึ่งจริงๆ แล้ว ไม่จำเป็นต้องทานยาคุมฉุกเฉินไปก็ได้สำหรับเลือดที่ออกในวันที่ 28-29 ธ.ค. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานส่วนการมีเพศสัมพันธ์ในวันที่ 2 ม.ค. หากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะ ซึ่งการจะทานยาคุมฉุกเฉินอีกหรือไม่นั้น ขึ้นอยู่กับการพิจารณาของเราเองค่ะ หากไม่มั่นใจ ก็อาจต้องทานไปอีกครั้งค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ